

**Алға ауданы Үшқұдық ауылдық округінің көше атауларын өзгерту туралы**

Ақтөбе облысы Алға ауданы Үшқұдық ауылдық округі әкімінің 2025 жылғы 3 маусымдағы № 27 шешімі

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14- бабының 4-тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабының 2-тармағына сәйкес, облыстық ономастика комиссиясының 2018 жылғы 20 желтоқсандағы № 4 қорытындысы негізінде және тиісті аумақтық халқының пікірін ескере отырып, Ақтөбе облысы Алға ауданы Үшқұдық ауылдық округі әкімі ШЕШІМ ҚАБЫЛДАДЫ:

      1. Алға ауданы Үшқұдық ауылының келесі көшесі қайта аталсын:

      1) "Комсомольская" көшесін – "Желмая" көшесіне;

      2) "Садовая" көшесін – "Таң самалы" көшесіне;

      3) "Центральная" көшесін – "Мерей" көшесіне;

      4) "Новая" көшесін– "Ата мұра" көшесіне;

      5) "М. Горький" көшесін – "Хантәңірі" көшесіне;

      6) "Овражная" көшесін – "Үшқоңыр" көшесіне;

      7) "Молодежная" көшесін – "Жас қыран" көшесіне;

      8) "Казахская" көшесін – "Аруана" көшесіне.

      2. Осы шешімнің орындалуын бақылауды өзіме қалдырамын.

      3. Осы шешім оның алғаш ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Үшқұдық ауылдық*  *округінің әкімі* | *Б. А. Акдаулетов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК